[pic] | EIROPAS KOPIENU KOMISIJA |

Briselē, 12.1.2005

COM(2005) 2 galīgā redakcija

Priekšlikums

PADOMES REGULAI

ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu

(iesniegusi Komisija)

PASKAIDROJUMA RAKSTS

1. Informācijas tehnoloģiju, plaša patēriņa elektronikas, telekomunikāciju nozares un jaunu tehnoloģiju konverģence ir izraisījusi jaunu produktu klasifikācijas grūtības, jo īpaši attiecībā uz tiem, kas iekļauti kopējā muitas tarifa (KMT) 84., 85. un 90. nodaļā, kā arī attiecībā uz tiem piemērojamo tarifu režīmu.

2. Pašreiz grūtības rada videomonitoru klasifikācija. KMT pozīcija 8528 ietver ne tikai televizorus. Vēl jo vairāk, tā ir videomonitoru pamatpozīcija. Klasifikācija citās pozīcijās, piemēram, pozīcijā 8471 un 8531 iespējama tad, ja tiek ievērota atbilsme konkrētiem nosacījumiem, kas pamatoti uz objektīviem un kvantitatīviem datiem. Ņemot vērā pašreizējās ražošanas tendences daudzfunkcionālo monitoru razošanā gan IT, gan plaša patēriņa elektronikas jomā, nav iespējams noteikt attiecīgā monitora pamatpielietojumu, izdarot atsauci tikai uz tā tehnisko raksturojumu. Šo tendenci atzīst Komisijas dienesti, lielākā daļa dalībvalstu un attiecīgā Eiropas Federācija, EICTA. Tādēļ lielākā daļa videomonitoru (kas nav aprīkoti ar krāsu katodstaru lampu) klasificējami pozīcijā 8528 kādā no kodiem, kam piemēro 14% nodokļu likmi pat tādos gadījumos, kad monitorus faktiski importē vai lieto pēc personālo datoru importa.

3. Kopienas PTO tarifu saistības ir saistītas ar attiecīgām KMT pozīcijām. Izņēmums šajā gadījumā ir Nolīgums par tirdzniecību ar informācijas tehnoloģiju produktiem (ITA). ITA tarifu koncesijas atspoguļotas minētā nolīguma A un B pielikumā. ITA nebija paredzēts iekļaut patērētājiem paredzētos produktus. Faktiski minētā nolīguma A un B pielikuma teksts ierobežo piešķirto tarifu koncesiju apjomu. A pielikumā nav minēti pozīcijā 8528 21 iekļautie videomonitori, un B pielikums attiecas tikai uz katodstaru lampas (CRT tipa) „monitoriem” un „plakanā ekrāna ierīcēm tiem produktiem, kas iekļauti minētajā nolīgumā”. Tādējādi ITA nesniedz ekonomiski pamatotu risinājumu.

4. Šādā situācijā un ņemot vērā tehnoloģiju ātro attīstību elektronikas jomā, kā arī vēloties izvairīties no klasifikācijas regulu pieņemšanas visiem tirgū esošajiem īpašajiem modeļiem, Komisija iesniedz pievienoto Padomes Regulas priekšlikumu, ar ko līdz 2006. gada 31. decembrim autonomi atceļ muitas nodokļus (nodokļu likme: „bez nodokļiem”) atsevišķiem videomonitoru veidiem, kas iekļauti KMT ar KN kodu 8528 21 90.

Priekšlikums

PADOMES REGULAI

ar ko groza I pielikumu Regulai (EEK) Nr. 2658/87 par tarifu un statistikas nomenklatūru un kopējo muitas tarifu

EIROPAS SAVIENĪBAS PADOME,

ņemot vērā Eiropas Kopienas dibināšanas līgumu un jo īpaši tā 26. pantu,

ņemot vēra Komisijas priekšlikumu[1],

tā kā

(1) Kombinētajā nomenklatūrā, kas izklāstīta Padomes 1987. gada 23. jūlija Regulas (EEK) Nr. 2658/87[2] I pielikumā, attiecīgās videomonitoru pozīcijas, kas paredzētas videomonitoriem, ir 8471, 8528 un 8531.

(2) Videomonitoru, kas neietilpst pozīcijā 8528, klasifikācija jāveic, ņemot vērā dažus nosacījumus. Informācijas tehnoloģiju, plaša patēriņa elektronikas nozares un jaunu tehnoloģiju konverģence ir izraisījusi tādu situāciju, kad, klasificējot videomonitorus, nav iespējams noteikt attiecīgā monitora nozīmīgāko pielietojuma mērķi, izdarot atsauci vienīgi uz tā tehnisko raksturojumu. Saskaņā ar Eiropas Kopienu Tiesas praksi klasifikāciju nevar pamatot, ņemot vērā faktisko pielietojumu. Atsevišķu produktu pareiza klasifikācija jāpamato, ņemot vērā objektīvus un kvantitatīvus datus. Pašlaik nav iespējams noteikt viennozīmīgus kritērijus šādas prasības nodrošināšanai.

(3) Tirdzniecības dati norāda, ka pašlaik plazmas vai šķidro kristālu displeja tehnoloģijas monitorus, kuru ekrāna izmērs ir 19” vai mazāk un kuru ekrāna formātu attiecība ir 4:3 vai 5:4, galvenokārt izmanto kā automātiskās datu apstrādes iekārtu izvades ierīces. Tomēr bieži vien šādi monitori var reproducēt videoattēlus no cita avota, kas nav automātiskās datu apstrādes iekārta, tādējādi tie neatbilst tiem kritērijiem, kas paredzēti to izmantošanai vienīgi vai galvenokārt šādām iekārtām. Tādējādi uz šādiem monitoriem neattiecas Nolīgums par tirdzniecību ar informācijas tehnoloģiju produktiem[3], kas pazīstams kā „Informācijas tehnoloğiju nolīgums” ( ITA ), kā arī paziņojums, kuri abi Kopienas vārdā tika apstiprināti ar Padomes 1997. gada 24. marta Lēmumu 97/359/EK par nodokļu atcelšanu informācijas tehnoloģiju produktiem[4].

(4) Kopienas interesēs ir pilnīgi vai uz ierobežotu laika posmu atlikt kopīgā muitas tarifa autonomos nodokļus plazmas vai šķidro kristālu displeja tehnoloģijas videomonitoriem, kuru ekrāna izmērs ir 19” vai mazāk, kuru ekrāna formātu attiecība ir 4:3 vai 5:4, kas klasificējami KN pozīcijā 8528 21 90. Tādējādi šim pasākumam būtu jābeidzas 2006. gada 31. decembrī, ja vien Padome nepieņems lēmumu to pagarināt.

(5) Tādēļ Regula (EEK) Nr. 2658/87 attiecīgi jāgroza.

(6) Ņemot vērā to, ka ar šo Regulu ieviestais grozījums jāpiemēro no tās paša brīža, kad kombinētā nomenklatūra 2005. gadam, kas ir noteikta ar Regulu (EK) Nr. 1810/2004, šī Regula stājas spēkā nekavējoties un to piemēro no 2005. gada 1. janvāra.

IR PIEŅĒMUSI ŠO REGULU.

1. pants

Muitas nodokļu saraksta otrās daļas XVI sadaļas 85. nodaļā Regulas (EEK) Nr. 2658/87 I pielikumā, KN koda 8528 21 90 trešās slejas tekstu aizvieto ar

„14(*)

________________

(*) Līdz 2006. gada 31. decembrim muitas nodokļus autonomi atceļ videomonitoriem, kuru ekrāna izmērs ir 19’’ vai mazāk un kuru ekrāna formātu attiecība ir 4:3 vai 5:4 (TARIC kodi 8528 21 90 30)”.

2. pants

Šī regula stājas spēkā tās publicēšanas dienā Eiropas Savienības Oficiālajā Vēstnesī .

To piemēro no 2005. gada 1. janvāra.

Šī regula uzliek saistības kopumā un ir tieši piemērojama visās dalībvalstīs.

Briselē,

Padomes vārdā —

priekšsēdētājs

FINANCIAL STATEMENT |

DATE: |

1. | BUDGET HEADING: Chapter 12 Article 120 |

2. | TITLE: Proposal for a Council Regulation amending Annex I to Regulation (EEC) No 2658/87 on the tariff and statistical nomenclature and on the Common Customs Tariff |

3. | LEGAL BASIS: Article 26 of the EC Treaty |

4. | AIMS: Autonomous exemption for a limited period (until 31.12.2006) from duties for certain video monitors products falling within CN code 8528 21 90. |

5. | FINANCIAL IMPLICATIONS: It is very difficult to estimate the loss of own resources involved. Firstly, precise statistics are not available on the imports of this kind of products given than many are currently being misclassified in headings which are subject to a duty free treatment. Nevertheless, judging by the information provided by EICTA, and not taking account of any tariff preferences granted to certain trade partners, the loss of own resources involved may be estimated to be a total of 1 BEURO, of which 800 MEURO relate to those monitors which are actually imported with or used after importation with personal computers. |

6. | FRAUD-PREVENTION MEASURES: Application of the normal measures under the Community Customs Code. |

[1] OV C

[2] OV L 256, 7.9.1987., 1. lpp. Regulā jaunākie grozījumi izdarīti ar Komisijas Regulu (EK) Nr. 1810/2004 (OV L 327, 30.10.2004., 1. lpp.).

[3] OV L 155, 12.6.1997., 3. lpp.

[4] OV L 155, 12.6.1997., 1. lpp.